Liggaam op Leeukop gevindFoto: @EmileEsp op Twitter. Robert Daniels, woordvoerder van die Wes-Kaapse nooddienste, het gesê stappers het omstreeks 07:00 op die man se liggaam afgekom en die nooddienste ontbied. “Die man se liggaam is per helikopter deur Air Mercy Services na die voet van die berg geneem waar ŉ ambulans gewag het,” het Daniels gesê. Die identiteit van die oorledene is nog nie bekend nie. Daniels het gesê die oorsaak van die man se dood is ook nog nie bekend nie.